SEAOIL เผยไตรมาส 1/59 ขาดทุนลดลงอยู่ที่ 2.03 ลบ.ลดลง 31% จากปีก่อน
SEAOIL เผยไตรมาส 1/59 ขาดทุนลดลงอยู่ที่ 2.03 ลบ.ลดลง 31% จากปีก่อนที่ขาดทุน 2.94 ลบ.เหตุบริษัทย่อยมีผลกำไรก่อนส่วนแบ่งขาดทุนจากการร่วมค้าและภาษีเงินได้ ซึ่งเกิดจากรายได้จากการจำหน่ายน้ำมันทางทะเลที่เพิ่มขึ้น
13 พ.ค. 2559

บริษัท ซีออยล์ จำกัด (มหาชน) หรือ SEAOIL รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย) ขาดทุนสุทธิ 2.03 ล้านบาท หรือขาดทุนสุทธิ 0.01 บาทต่อหุ้น ขาดทุนลดลง 31% เทียบกับช่วงเดียวกันของปีก่อนที่ขาดทุนสุทธิ 2.94 ล้านบาท หรือขาดทุนสุทธิ 0.01 บาทต่อหุ้น
โดยผลการดำเนินงานที่ขาดทุนลดลง เนื่องจากรับรู้ส่วนแบ่งผลขาดทุนในการร่วมค้า ( บริษัท แพน โอเรียนท์ เอ็นเนอยี่(สยาม) ลิมิเต็ด (“POES”) รวมทั้งบริษัทฯ และบริษัทย่อยมีผลกำไรก่อนส่วนแบ่งขาดทุนจากการร่วมค้าและภาษีเงินได้ ซึ่งเกิดจากรายได้จากการจำหน่ายน้ำมันทางทะเลที่เพิ่มขึ้นเป็นหลัก และอัตรากำไรขั้นต้นที่เพิ่มสูงขึ้นจากกลุ่มลูกค้าต่างประเทศและกลุ่มลูกค้า Offshore ฝั่งอันดามัน 